Thorolf Rafto

Thorolf Thistel Rafto (født 6. juli 1922 i Bergen, død 4. november 1986) var en norsk friidrettsutøver og professor i økonomisk historie ved Norges Handelshøyskole. Han var en aktiv tikjemper, og tjenestegjorde i RAF i England under den andre verdenskrig. Han studerte språk og historie ved Universitetet i Bergen etter krigen.

Rafto hadde et sterkt engasjement for undertrykte og forfulgte, spesielt bak jernteppet. Under et besøk i Praha i 1979 trosset han de kommunistiske myndighetene og holdt private forelesninger for studenter som var utvist fra universitetet for politisk aktivisme. Dette førte til at han ble arrestert og mishandlet av det tsjekkoslovakiske politiet. Blant annet ble Rafto slått kraftig i hodet. Han kom seg aldri etter skadene og døde etter lang tids sykeleie i 1986. 

 Raftoprisen 
Kort tid etter Raftos død ble Thorolf Raftos stiftelse for menneskets rettigheter stiftet. Raftostiftelsen deler hvert år ut Raftoprisen.

 Familie 
Thorolf Rafto var far til journalisten Egil Rafto.

 Medaljer i norske mesterskap 
Plassering Øvelse ÅrGull  Tikamp  1947Sølv  Stav  1955Sølv  Tikamp  1949Bronse  Stav  1950Bronse  Femkamp  1947Bronse  Tikamp  1952

 Referanser 
friidrett.no: NM Stav menn. 
friidrett.no: NM 5-kamp menn. 
friidrett.no: NM 10-kamp. 

Kategori:Norske forskere
Kategori:Norske økonomiske historikere
Kategori:Norske professorer i økonomisk historie
Kategori:Norske historieprofessorer
Kategori:Norgesmestere i friidrett
Kategori:Norske mangekjempere
Kategori:Professorer ved Norges Handelshøyskole
Kategori:Personer fra Bergen kommune
Kategori:Norsk militært personell under andre verdenskrig